Miguela Xuereb .td_uid_2_61bfadc38f8c3_rand.td-a-rec-img{text-align:left}.td_uid_2_61bfadc38f8c3_rand.td-a-rec-img img{margin:0 auto 0 0} Sorsi qrib Newsbook.com.mt spjegaw kif nhar il-Ġimgħa tliet persuni faqgħu d-daħla prinċipali ta' skola fin-naħa t'isfel ta' Malta u ħebbew għal xi nies. Intqal ukoll li dan kien possibbli biss għaliex il-grada tad-daħla kienet bil-ħsara u ma kinitx maqbuda mad-dawl. "Issa kieku dawn daħlu b'sikkina jew arma oħra, illum seta' kellna fatalità," wissew is-sorsi. Ma jsir l-ebda rapport lill-Pulizija; l-MUT tikkundanna Minkejja li inċident jikkonstitwixxi rapport mal-Pulizija li tinvestiga, jidher li ma sar l-ebda rapport fuq dan l-inċident. Dan kien ikkonfermat minn Kelliem għall-Pulizija ma' Newsbook.com.mt li spjega kif ma sar l-ebda rapport. Madanakollu, meta l-Unjin Malti tal-Għalliema (MUT) ġie mistoqsi fuq dan l-inċident, kien spjegat li kienu jafu bih u li kienu f'kuntatt mal-Ministeru għall-Edukazzjoni. Il-President tal-MUT Marco Bonnici qal li dan il-każ kien irrappurtat lil dan l-unjin li dlonk għamlet kuntatt mal-Ministeru fejn talbet intervent fuq dan il-każ. "Jidher li hemm nuqqas fil-mekkaniżmu li jħaddem il-grada, u għaldaqstant, din ma kinitx qed tissakkar. Huwa meħtieġ, għalhekk, li tali nuqqas tal-ministeru li jħares is-sigurtà tal-iskola jiġi indirizzat minnufih," spjega Bonnici. Hu saħaq li dan kollu ma jiġġustifika l-ebda azzjoni vjolenti jew dħul mhux awtorizzat fl-iskejjel. Għaldaqstant, l-unjin qed tistenna li l-awtoritajiet jindirizzaw in-nuqqas ta' protezzjoni lill-edukaturi u tfal fl-iskola. "Il-ħidma tal-edukaturi ma tistax tibqa' tinħatt mill-ftit li m'għandhomx rispett lejn l-istituzzjonijiet edukattivi u għalhekk huwa meħtieġ li l-awtoritajiet jintervjenu bil-mezzi kollha li tagħti l-liġi." Mistoqsijiet mibgħuta lill-Unjin tal-Edukaturi Professjonali (UPE) u lill-Ministeru għall-Edukazzjoni għadhom ma twiġbux. .td_uid_3_61bfadc38fd2b_rand.td-a-rec-img{text-align:left}.td_uid_3_61bfadc38fd2b_rand.td-a-rec-img img{margin:0 auto 0 0}